open-index/open-wikipedia-markdown huggingface dataset:
Qlik

**Qlik** (בעבר **QlikTech**) היא חברת תוכנה המפתחת ומשווקת תוכנה לבינה עסקית. מטה החברה ממוקם בראנדור, שבפנסילבניה, ארצות הברית.

## היסטוריה
החברה קמה ב-1993 בלונד שבשוודיה, ופיתחה תוכנת בינה עסקית למחשבים אישי בשם QlikView - (Quality, Understanding, Interaction Knowledge). 

בתחילה פעלה בעיקר בשוודיה, אך ב-2004 קרן JVP הישראלית וקרן אקסל פרטנרס האמריקאית השקיעו 12.5 מיליון דולר בחברה, במטרה לפתח ולהרחיב את עסקי החברה לשווקים בינלאומיים. מטה החברה עבר לארצות הברית
והחברה הפכה לשחקן משמעותי בשוק הבינה עסקית תוך שנים ספרות. החברה הונפקה ב-2010 בנאסד"ק (סימול: Qlik) והגיעה במהרה לשווי של מעל 2 מיליארד דולר.

ב-2016 נמכרה החברה בכ-3 מיליארד דולר לקרן ההשקעות תומאס בראבו ונמחקה מהמסחר בבורסה.
## פעילות בישראל
החברה מיוצגת בישראל, מאז שנת 2000, על ידי "QlikView ישראל", חברת בת של חילן.

בפברואר 2019, רכשה קליק את חברת התוכנה הישראלית אטיוניטי תמורת 560 מיליון דולר. אטיוניטי הוקמה בשנת 1988 על ידי אריה גולן ואייק שגיא ופיתחה מוצר הפותר בעיות של תקשורת בין מסדי נתונים. בשנת 1993 הונפקה בבורסת הנאסד"ק. לאחר שנקלעה לקשיים נרכשה השליטה בחברה בשנת 2003 על ידי שמעון אלון ורון צוקרמן, תמורת 7 מיליון דולר.

## קישורים חיצוניים
* 
* 
* How Qlik’s visual analytics platform helps with big data: Nilesh Kulkarni, באתר CIO הודו, ספטמבר 2017
* 

## הערות שוליים

קטגוריה:חברות תוכנה שוודיות
קטגוריה:חברות תוכנה אמריקאיות
קטגוריה:חברות שנסחרו בנאסד"ק
בית הכנסת דה נצרת

**בית הכנסת דה נצרת** (בצרפתית: **Synagogue Nazareth**) ממוקם על רחוב נוטרדאם-דה-נצרת, ברובע השלישי של פריז, והוא הוותיק מבין בתי הכנסת של פריז. הוא מכונה בדרך כלל בית הכנסת נצרת ולא בית הכנסת של נצרת, שמו הרשמי.

## היסטוריה
בשנת 1810 היו ליהודי אשכנז של פריז שני בתי כנסת, אחד ברחוב סנט-אבוי (כיום: רו דו טמפל) ואחר נוסף ברחוב רום דו צ'ולמה (כיום: רחוב הארכיונים). ב-1818 סולק בית הכנסת שבסנט-אבוי, על ידי בעלי הקרקע עליו הוא עמד. ב-1819 רכשו בני הקהילה שטח אדמה הממוקם בין רחוב נובה סן-לורן (כיום: רחוב ורטוואה) לבין רחוב נוטרדאם-דה-נצרת לשם בנייתו מחדש של בית הכנסת. לאחר שקיבלו את רישיון המלך לואי ה-18, מועצת יהודי פריז, החלה בבניית בית הכנסת תחת הכוונתו של האדריכל סנדרי דה ג'ואי, שהסתיימה ב-1822. בית הכנסת נבנה כדי להתאים לקהילה של כמה מאות מתפללים וכלל עזרת נשים. בית-הכנסת ברחוב דו-צ'לומה נסגר בשנה שלאחר מכן. 

במהרה החלו להתגלות תקלות במבנה, ובשנת 1848 היה הבניין בסכנת התמוטטות. המשטרה סגרה אותו בשנת 1850 והוא נהרס. במקומו נבנה בית כנסת חדש שתוכנן על ידי האדריכל תיירי (1810–1890), במימונו של הברון ג'יימס דה רוטשילד. בית הכנסת החדש נפתח בשנת 1852. בשנת 1855 שלמה קטן מונה לחזן בית הכנסת והוא כיהן בתפקיד זה כ-30 שנים.

כבר מראשיתו הכיל בית הכנסת עוגב לשם ניגון במהלך התפילה, כפי שעדיין היה חריג בקרב יהדות צרפת. המלחין ז'אק אופנבך, אחר הגעתו לפריז, מונה עם אחיו להכשיר ולנהל את המקהלה במשך שישה חודשים מדצמבר 1833, ונגן העוגב היה ארנסט כהן. בין חברי הקהילה נמנתה השחקנית רחל פליקס (ראשל).

בית הכנסת שימש בעבר אף כמקום משכנם של הרבנים הראשיים של צרפת ושל פריז, עד לבניית בית הכנסת הגדול בפריז ב-1875. 

במלחמת העולם השנייה, בשנת 1941, ניזוק בית הכנסת על ידי משתפי פעולה צרפתים. הרב הראשי של בית הכנסת, יוסף סאקס ואשתו נעצרו וגורשו בשואה. בשנים שלאחר מכן, בשל זרם המהגרים היהודים ממדינות צפון אפריקה, השתנה נוסח בית הכנסת לנוסח הספרדים.

## גלריה

קובץ:Intérieur synagogue Nazareth Paris.jpg|פנים בית הכנסת, 1830
קובץ:Syna Nazareth 1.JPG|פנים בית הכנסת, 2008
קובץ:Challamel, La Synagogue de Paris (26162) (crop).jpg|פנים בית הכנסת, כנראה בעת ברית מילה, ליתוגרפיה משנת 1839


## קישורים חיצוניים

* 

דה נצרת
קטגוריה:פריז: מבנים היסטוריים
יחסי יוון – סן מרינו

[ממוזער|250px|שר החוץ של סן מרינו [פסקואלה ולנטיני נפגש עם מקבילו היווני ניקוס קוציאס בשולי העצרת הכללית של האו"ם בניו יורק, 2015]]
**יחסי יוון–סן מרינו** הם היחסים הדיפלומטיים הרשמיים שבין **[[יוון|הרפובליקה ההלנית]]** לבין **[[סן מרינו|הרפובליקה המרוממת של סן מרינו]]**.

## ייצוג
* סן מרינו לא מיוצגת ביוון בדרג השגרירות והשגרירות המייצגת שלה ביוון נמצאת ברומא. סן מרינו מיוצגת ביוון בדרג הקונסולרי אמצעות קונסוליית כבוד שהיא מחזיקה באתונה, בירת יוון.
* יוון לא מיוצגת בסן מרינו בדרג השגרירות והשגרירות המייצגת שלה בסן מרינו נמצאת ברומא.

## היסטוריה
בין שתי המדינות שורר מצב של שיתוף פעולה הדוק על פי משרד החוץ היווני. הוא התחזק אף עוד יותר בעקבות חתימה על הסכם דו-צדדי בנוגע לשיתוף פעולה חינוכי ותרבותי שנחתם ב-10 ביוני 2010. ישנן גם דעות חופפות של השתיים בארגונים בינלאומיים ושתי המדינות מתאמות ביניהן את ההצבעות פעמים רבות.

בחודש יוני 2013 נחתם בסן מרינו הסכם בין שתי המדינות בנוגע למניעת כפל מס.

ב-20 בפברואר 2008 קיבל המלחין היווני מיקיס תיאודורקיס פרס כבוד על תרומה לתרבות מטעם ממשלת סן מרינו.

אזרחי סן מרינו לא זקוקים לאשרת כניסה כדי להיכנס ליוון.

## יחסים כלכליים
בין שתי המדינות יחסי סחר מיוחדים, והסחר המקיף בין השתיים הוא מופלג ביותר בהתחשב בגודלה הקטן של סן מרינו.

בשנת 2015 יוון ייצאה לסן מרינו סחורות בשווי 2.06 מיליון דולר, כשחלק הארי של הסחורות היה אלומיניום. באותה השנה ייצאה סן מרינו ליוון סחורות בשווי 4.25 מיליון דולר. חלק הארי של הסחורות היה מטוסים ומסוקים.

## קישורים חיצוניים

* "San Marino" - משרד החוץ היווני (Greek Ministry of Foreign affairs)

## הערות שוליים

קטגוריה:ערכים ללא קטגוריות פיזיות - יחסי חוץ
הית רובינסון

**ויליאם הית רובינסון** (באנגלית: **William Heath Robinson**; 31 במאי 1872 – 13 בספטמבר 1944) היה מאייר אנגלי שהתפרסם מאוד בעיקר בשל ציורי מכונות מסובכות עד כדי גיחוך להשגת מטרות פשוטות.

באנגליה, היה המונח "הית רובינסון" רווח כל כך, שנכנס לשפת הדיבור היומיומית בתקופת מלחמת העולם הראשונה כסמל לדרך מסובכת להשגת דברים. מקבילה אנגלית של מכונת רוב גולדברג של הקריקטוריסט היהודי-אמריקאי רוב גולדברג, שהייתה למושג דומה בארצות הברית.

## גלריה

William Heath Robinson Inventions - Page 034.png|מכונה לבדיקת מחבטי טניס
William Heath Robinson Inventions - Page 084.png|אמבטיה מתקפלת
William Heath Robinson Inventions - Page 130.png|שעון מעורר שמופעל באמצעות השמש...
William Heath Robinson Inventions - Page 131.png|גלגל שיזוף החוסך למשתזף את המאמץ הכרוך בפעולת הגב-בטן-גב
William Heath Robinson Inventions - Page 141.png|מכונה להכנת טוסט


## קישורים חיצוניים

* המונח הית רובינסון במילון קיימברידג'
* הית רובינסון - גאון בלי שמץ של רוע , באתר של דני קרמן
* 
* 
* 

קטגוריה:קריקטוריסטים בריטים
קטגוריה:מאיירים בריטים
קטגוריה:קצרמר אישים
קטגוריה:בריטים שנולדו ב-1872
קטגוריה:בריטים שנפטרו ב-1944
קטגוריה:מונצחים בשלט כחול של ארגון המורשת האנגלית
קאדילק סוג 53

**קאדילק סוג 53** (באנגלית **Cadillac Type 53**) היא מכונית בסגנון טורפדו אשר יוצרה על ידי חטיבת קאדילק בחברת ג'נרל מוטורס בין השנים 1915–1916.

סך הכול יוצרו 18,004 יחידות.

דגם ה"קאדילק סוג 53" נחשב לרכב מודרני מאוד לתקופתו. ידית ההילוכים ובלם היד מוקמו בין 2 המושבים הקדמיים.

## תצורות "קאדילק סוג 53"
* רודסטר - 2 מושבים 
* קבריולה - 4 דלתות
* קופה
* לימוזינה (יועדה ל-7 נוסעים)
* טנדר

## תמונות

קובץ:Cadillac 1915 Model 51 Touring Car for Five Passengers.jpg| קאדילק סוג 51, קבריולט, שנת 1915
קובץ:Cadillac V8 Cabriolet 1916.jpg | קאדילק סוג 53, קבריולט, שנת 1916
קובץ:NTM Cadillac 1916 Type 53 Model IMG 7392.JPG| קאדילק סוג 53, קבריולט, שנת 1916
קובץ:NTM Cadillac 1916 Type 53 Model IMG 7403.JPG| לוגו חברת קאדילק על קדמת ה-רדיאטור של דגם "קאדילק סוג 53"
קובץ:NTM Cadillac 1916 Type 53 Model IMG 7393.JPG | קאדילק סוג 53, קבריולט, שנת 1916
קובץ:NTM Cadillac 1916 Type 53 Model IMG 7394.JPG | קאדילק סוג 53, שנת 1916 - מבט למנוע
קובץ:NTM Cadillac 1916 Type 53 Model IMG 7400.JPG | קאדילק סוג 53, שנת 1916 - מבט לפנס הקדמי הימני

## ראו גם
* קאדילק מודל 30

## קישורים חיצוניים

*  קאדילק סוג 53 (1:04), יו-טיוב

## הערות שוליים

קטגוריה:מכוניות משפחתיות
קטגוריה:מכוניות קבריולה
קטגוריה:טנדרים
סוג 53
קטגוריה:דגמי מכוניות שהושקו ב-1915
קטגוריה:מכוניות אמריקאיות
Svenska Dagbladet

**Svenska Dagbladet** ("סוונסקה דאגבלאדט" בשוודית: העיתון היומי השוודי. בקיצור **SvD**) הוא עיתון יומי הרואה אור בסטוקהולם, בירת שוודיה. אחד משלושת העיתונים רבי התפוצה ביותר בשוודיה (יחד עם דגנס ניהטר ו-Göteborgs-Posten). על אף שהוא עיתון לאומי בתפוצה ארצית, מרכז תשומת הלב שלו מרוכזת במטרופולין של סטוקהולם. גישתו היא ימנית-מתונה ושמרנית ונוטה למפלגת המתונים.

## היסטוריה
העיתון נוסד ב-18 בדצמבר 1884. בשנות התשעים נרכש העיתון על ידי קבוצת המדיה Schibsted והועבר לפורמט טבלואיד. ב-2005 השיק יחד עם אפטונבלודט (השייך לאותה קבוצת מדיה) אתר אינטרנט כלכלי.

מאז 1925 מעניק העיתון פרס לשחקן או קבוצת ספורט השוודים הבולטים של השנה (Svenska Dagbladets guldmedalj, "מדליית הזהב של סוונסקה דאגבלאדט"). המדליה מוענקת בדרך כלל פעם אחת לכל זוכה. זוכים ספורים שזכו בשתי מדליות נחשבים ל"ליגה משהלם" (למשל ביורן בורג).

נכון לשנת 2014 היו לעיתון 900,000 קוראים בכל הערוצים ותפוצה של 158,500 גליונות דפוס בהפצה ארצית.

## קישורים חיצוניים

* 

* 
* פרופיל העיתון באתר Schibsted

## הערות שוליים

קטגוריה:שוודיה: עיתונים
Water Under the Bridge

"**Water Under The Bridge**" (בעברית: "**מים מתחת לגשר**") הוא סינגל שהוקלט על ידי הזמרת הבריטית אדל. הסינגל יצא לאור ב-4 בנובמבר 2016, כסינגל הרביעי והאחרון מתוך אלבום האולפן השלישי שלה, ''25''. הסינגל יצא תחת חסותה של חברת התקליטים אקס-אל רקורדינגס.

אף על פי שאדל לא הוציאה לו ווידאו קליפ ומיעטה להופיע איתו, זכה הסינגל להצלחה רבה במצעדים, והצליח בשיאו להגיע למקומות הראשונים במצעד הישראלי והאינדי בריטי, ובארצות הברית הצליח בשיאו להגיע למקום ה-26, ובכך הפך לעשירי המצליח ביותר של אדל במצעד זה.

## רקע וכתיבה
את הסינגל כתבו אדל וגרג קורסטין, והוא הופק על ידי קורסטין שהפיק ועזר בכתיבה של כל שירי האלבום. השיר הוא בסגנון דיסקו-פופ. כשסקר ג'ון דולן מרולינג סטון את האלבום, הוא אמר כי השיר משפיע לטובה עליו.

## מיקומי שיא
השיר זכה להצלחה רבה בעולם כאשר נכנס למצעדים רבים. בישראל ובבריטניה הצליח השיר להגיע למקום הראשון.

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי 2015
קטגוריה:סינגלים מ-2016
קטגוריה:שירי אדל
קטגוריה:שירים באנגלית
קטגוריה:שירים שנכתבו על ידי אדל
קטגוריה:שירים שנכתבו על ידי גרג קורסטין
קטגוריה:שירים שהופקו על ידי גרג קורסטין
קטגוריה:סינגלים שהגיעו למקום הראשון במצעד הבין-לאומי של מדיה פורסט
קטגוריה:סינגלים בהוצאת אקס-אל רקורדינגס
קטגוריה:סינגלים בהוצאת קולומביה רקורדס
Waterfall (שיר של סטארגייט)

"**Waterfall**" (בעברית: **מפל מים**) הוא סינגל שהוקלט על ידי ההרכב המוזיקלי הנורווגי, סטארגייט, בשיתוף פינק וסיה. השיר יצא לאור ב-10 במרץ 2017, כסינגל הראשון של סטארגייט מזה 15 שנים, וכראשון של פינק בשנה זו.

השיר הצליח להיכנס למצעדים רבים, ובשיאו הצליח להגיע למקום הראשון במצעד המוזיקה הרשמי של ניו זילנד, שם הפך לראשון של סטארגייט שעשה זאת.

## רקע וכתיבה
את השיר כתבו סיה, סטארגייט, דיפלו ופיליפ מקספר, סטארגייט העוסק בהפקות, הפיק גם את השיר הזה. בעטיפת הסינגל ניתן לראות מנוע קדמי של רכב, וטיפות מים שנוטפות עליו ויוצרות את שם הסינגל "Waterfall".

## וידאו קליפ
הווידאו קליפ הנלווה שיצא לשיר הועלה לערוצם של סטארגייט ב-16 במרץ 2017. לכל אורכו ניתן לראות שני אנשים שדואים באוויר מנהרת רוח אנכית בתוך חדר סגור בצבעים מתחלפים.

מונה הצפיות של הווידאו קליפ נכון לספטמבר 2017, עולה על למעלה מ-15 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי 2017
קטגוריה:סינגלים מ-2017
קטגוריה:שירי פינק
קטגוריה:שירי סיה
קטגוריה:שירים באנגלית
קטגוריה:שירים שנכתבו על ידי דיפלו
קטגוריה:שירים שנכתבו על ידי טור אריק הרמנסן
קטגוריה:שירים שנכתבו על ידי מיקל סטורלר אריקסן
קטגוריה:שירים שנכתבו על ידי סיה
קטגוריה:שירים שהופקו על ידי דיפלו
קטגוריה:שירים שהופקו על ידי סטארגייט
קטגוריה:שירי דאנס-פופ
קטגוריה:סינגלים בהוצאת RCA רקורדס
יד פריור

**יֶד פְּרִיוֹר**, נקרא גם **δ בנושא הנחש**, הוא כוכב בולט בחלקה המערבי של קבוצת הכוכבים נושא הנחש, על הגבול עם קבוצת הכוכבים ראש הנחש, במרחק של כ- 170 שנות אור ממערכת השמש. לכוכב בהירות נראית מדרגה 2.75. מקור שמו הוא ערבוב של ערבית ולטינית כאשר השם "יד" (**يد** - יד) התייחס לשני הכוכבים הצמודים δ בנושא הנחש ו-ε בנושא הנחש וכדי להבדיל ביניהם קיבל המזרחי מהשניים את התוספת הלטינית פריור (**Prior** - קדמי) והמערבי את התוספת הלטינית פוסטריור (**Posterior** - אחורי). זוג הכוכבים ייצג את ידו של נושא הנחש האוחזת בנחש עצמו. במרחק זוויתי של כ-9 מעלות ממזרח-צפון-מזרח ליד פריור נמצא הצביר הכדורי M12 וכ-11 מעלות ממזרח ליד פריור נמצא הצביר הכדורי M10, כך שניתן להשתמש בו כדי לאתרם.

## מאפיינים
יד פריור הוא ענק אדום עם סיווג ספקטרלי M0.5 III, מסתו גדולה ב-50% ממסת השמש ורדיוסו הוא פי 56 מרדיוס השמש כך שצפיפותו נמוכה מאוד. טמפרטורת פניו היא כ-3,775 קלווין והוא מאיר בעוצמה של פי 185 מעוצמת ההארה של השמש באור נראה, אך בשל טמפרטורת פניו הנמוכה, רוב קרינתו היא בתחום התת-אדום, ויחד איתה עוצמת הארתו הכוללת היא יותר מפי 600 מעוצמת ההארה של השמש. לכוכב יש מתכתיות גדולה יחסית ושכיחות היסודות הכבדים מהליום על פניו היא כפולה משכיחותם על פני השמש. נראה שבהירותו של יד פריור משתנה במספר מאיות של דרגת בהירות והוא מסווג כחשוד ככוכב משתנה.

## קישורים חיצוניים
* יד פריור באתר של ג'ים קלר
* 

## הערות שוליים

קטגוריה:ענקים מסוג M
קטגוריה:קבוצת הכוכבים נושא הנחש
נחושת הנשרן

**נְחוּשַׁת הַנַּשְׁרָן** (שם מדעי: *Thymelicus sylvestris*; שם קודם: **הספרית הנשרן**) הוא פרפר ממשפחת ההספריתיים.

## תיאור
צבע כנפיו, פלג גופו העליון וקצה מחושיו כתום חלוד. גופו כסוף לבן ומוטת כנפיו 25-30 מ"מ. פרפר זה דומה מאוד במראהו להספרית החיטה. אצל נחושת הנשרן, צידן התחתון של קצות המחושים הם צהובים כתומים, ואצל הספרית החיטה הם שחורים. האזור השחור בקצה התחתון של כנפיהם העליונות שונה גם הוא. כמו הספריתיים כתומים אחרים בתת-משפחתו, לנחושת הנשרן פס שחור עם בלוטות ריח.

(MHNT) Thymelicus sylvestris - Foret de Bouconne, France - male dorsal.jpg|* Thymelicus sylvestris* ♂
(MHNT) Thymelicus sylvestris - Foret de Bouconne, France - male ventral.jpg| ♂ △


## תפוצה
טווח תפוצתו של הפרפר כולל חלקים גדולים באירופה (מזרחה להרי אורל, כולל אירלנד, הממלכה המאוחדת וסקנדינביה), צפון אפריקה והמזרח התיכון. בדרך כלל הוא מתעופף במדשאות בעלות דשא גבוה.

בישראל הוא נפוץ בשפלה, הרי יהודה, בקעת הירדן ובגולן.

## מחזור חיים
ממוזער|ביצים של נחושת הנשרן
הנקבה מטילה את ביציה בשורות על צמחים מהסוג נשרן ומינים אחרים ממשפחת הדגניים בחודשי יולי עד אוגוסט. צבע הביצה הוא צהוב וצורתה סגלגלה. הזחל הבוקע מהביצה צהבהב וראשו שחור. הזחלים שזה עתה נולדו אוכלים את קליפת ביצתם לפני שהם נכנסים לתרדמת חורף במהין פקעת שהם יוצרים על ידי איטום עלה מקופל בעזרת משי. באביב הזחל מתחיל את תזונתו. הוא ניזון בעיקר ממינים שונים של הסוג עדן (Holcus) וצמחים ממשפחת הדגניים. כאשר מגיעים הזחלים לגודל של כ-20 מ"מ הם מתגלמים ליד בסיסו של הצמח המזין או על העלה. קצה הגולם ורדרד ואורכו נע בין 16-19 מ"מ.

## קישורים חיצוניים

## הערות שוליים

קטגוריה:בעלי חיים שתוארו ב-1761
קטגוריה:טקסונים שתוארו בידי ניקולאוס פודה פון נויהאוס

קטגוריה:ארץ ישראל: פרפראים
קטגוריה:הספריתיים
יחסי איי שלמה – מלזיה

היחסים הדיפלומטיים בין **[[איי שלמה]]** ל**[[מלזיה]],** שתי מושבות בריטיות בעברן, התבססו בין השנים 1986-1988..

## עקרונות יסוד ליחסים בין המדינות
היחסים בין שתי המדינות התבססו שתי המדינות היו בעבר חלק מהאימפריה הבריטית והיחסים מבוססים על אינטרסים הדדיים וכבוד לאידיאלים של שלום, חירות, דמוקרטיה, כבוד לערכים אנושיים וריבונות. היחסים מבוססים גם על "מדיניות המבט לצפון" של ממשלת איי שלמה לחיזוק הקשרים של המדינה עם מדינות אחרות באסיה.

למלזיה קונסוליה של כבוד באיי שלמה ונציבות עליונה בפורט מורסבי, עיר הבירה של פפואה גינאה החדשה, שאמונה גם על היחסים בין שתי המדינות. לאיי שלמה נציבות דיפלומטית בקואלה לומפור.

## יחסים כלכליים
ב-2009 הסתכם היקף הייצוא של מוצרים מאיי שלמה למלזיה ב-30 מיליון דולר, ואיי שלמה הייתה היבואנית הגדולה ביותר של מוצרים מלזיים באזור האוקיינוס השקט.

איי שלמה עושה מאמצים לפתח ארגונים כלכליים קטנים ובינוניים ולייבא יכולות שונות. נכון להיום, כמה חברות מלזיות העוסקות בשמן דקל מרחיבות את פעילותן באיי שלמה.

## הערות שוליים

קטגוריה:ערכים ללא קטגוריות פיזיות - יחסי חוץ
Symphony (שיר)

"**Symphony**" (בעברית: "**סימפוניה**") הוא סינגל שהוקלט על ידי להקת המוזיקה האלקטרונית הבריטית קלין בנדיט, בשיתוף הזמרת-יוצרת השוודית זארה לארסון. השיר יצא לאור ב-17 במרץ 2017, כסינגל השלישי מתוך האלבום , וכסינגל שישי של לארסון מתוך האלבום So Good, על ידי חברת התקליטים אטלנטיק רקורדס.

השיר הגיע למקום הראשון במצעד הסינגלים השוודי, ובכך הפך לסינגל החמישי של לארסון שכבש את המצעד השוודי במדינת הבית שלה. הוא הגיע גם למקום הראשון בנורווגיה ובריטניה, והיה לסינגל השלישי של קלין בנדיט שמגיע למקום הראשון בבריטניה.

## וידאו קליפ
קליפ השיר פורסם בבכורה ב-17 במרץ 2017. הוא הופק על ידי גרייס צ'אטו וג'ק פטרסון מלהקת קלין בנדיט.

הקליפ נפתח בצעיר שאורז את חפציו ומתחיל לרכב על אופניים, תוך כדי שהתזמורת מנגנת מוזיקה שהולכת ומתגברת. או אז המוזיקה נעצרת וניתן לראות את האופניים על הכביש וניתן להבין שהתרחשה תאונה. לאחר מכן, עובר הסרטון להציג את בן הזוג של הצעיר שנהרג בתאונת הדרכים. לאחר מכן מוצגים זיכרונות מהעבר המשותף של הזוג, שנקטעים כשהמשטרה מגיעה לבית ולעדכן את בן הזוג על המוות.

מאוחר יותר ניתן לראות את בן הזוג, שמתברר שהוא מנצח התזמורת, מתאמן לקראת הקונצרט. עם זאת, הזיכרונות המשותפים שצפים אצלו גורמים לו לשבור את המראה בתסכול. בסוף הקליפ, אחרי שהתזמורת סיימה לנגן את השיר, מסתובב המנצח לקהל ורואה את בן הזוג שלו יושב ומזיל דמעה.

## הופעות חיות
קלין בנדיט ולארסון הופיעו לראשונה עם השיר בדה וויס בריטניה ב-18 במרץ 2017. בהמשך הופיעו גם במופע הלילה בכיכובו של ג'ימי פאלון ב-21 באפריל 2017.

## רשימת השמעה

## מיקומי שיא

## קישורים חיצוניים

## הערות שוליים

קטגוריה:שירי קלין בנדיט
קטגוריה:שירי זארה לארסון
קטגוריה:שירים באנגלית
קטגוריה:שירים שנכתבו על ידי ג'ק פטרסון
קטגוריה:שירים שנכתבו על ידי סטיב מק
קטגוריה:שירים שהופקו על ידי מארק ראלף
קטגוריה:שירי להט"ב
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בפולין
קטגוריה:סינגלים שהגיעו למקום הראשון בשוודיה
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד שירי הדאנס קלאב
קטגוריה:סינגלים שהגיעו למקום הראשון במצעד הרשמי של גלגלצ
קטגוריה:שירי יהלום בצרפת
קטגוריה:סינגלים בהוצאת אטלנטיק רקורדס
קטגוריה:סינגלים בהוצאת אפיק רקורדס
משולם זושא אוירבך

רבי **משולם זושא יצחק אוירבך** (או **אברבוך**; ה'תקע"ט, 1819 - ב' בסיוון ה'תרמ"ב, 1882) מטלומאץ', היה רב ואב"ד העיר טלומאץ', הרביעי בשושלת חסידות אניפולי ואביו של מייסד חסידות הורניסטייפול.

## ביוגרפיה
נולד לרבי יחיאל מיכל אוירבך, שהיה אדמו"ר בדינוביץ', ברימנוב ובקורימא, בן רבי צבי מנחם אוירבך בנו של רבי משולם זושא מאניפולי. נשא את שטערנה פייגא בתו של רבי יעקב ישראל טברסקי מצ'רקס. לאחר פטירת אשתו הראשונה נשא את בת רבי חיים הגר מקוסוב.

כיהן כרב ואב"ד העיר טלומאץ' שבאוקראינה עד לסוף ימיו. הוציא לאור את ספרו של אבי חמיו רבי מרדכי מטשרנוביל - "לקוטי תורה". בנו, רבי מרדכי דב טברסקי, הגדירו: "איש שהכל בו".

בנו היה רבי מרדכי דב טברסקי מהורניסטייפול, מייסד חסידות הורניסטייפול וחתן רבי חיים הלברשטאם מצאנז. 

חתנו מאשתו הראשונה היה רבי אהרן משה שניאורסון. חתניו מאשתו השנייה: רבי מאיר אלטר שפירא מלובאני, רבי יוסף רבינוביץ' מבופלה (מחסידות ליניץ) ורבי מרדכי מסאלאכוב.

## לקריאה נוספת
* "טרקליני החסידות", כרך א', יצחק אלפסי, הוצאת המודיע. עמ' 288.

## הערות שוליים

קטגוריה:רבנים אוקראינים
קטגוריה:רבנים חסידים
קטגוריה:רבני ערים באירופה
קטגוריה:משפחת רבי זושא מאניפולי
קטגוריה:ילידי 1819
קטגוריה:נפטרים ב-1882
יו סקינר

**יו סקינר** (באנגלית: **Hugh Skinner**; נולד ב-6 בינואר 1985) הוא שחקן קולנוע, טלוויזיה ותיאטרון אנגלי.

## ביוגרפיה
סקינר גדל בלונדון ובטנברידג' ולס. בין השנים 1998 ל-2003 למד באיסטבורן קולג'. ב-2006 סיים את לימודיו באקדמיה למוזיקה ולאמנויות הדרמה של לונדון (LAMDA).

### קריירה
ההופעה המקצועית הראשונה של סקינר בתיאטרון הייתה בהפקה של המחזה "French Without Tears" בתיאטרון אינגליש טורינג. בנוסף למשחקו בתיאטרון הופיע סקינר בתפקידי משנה בסדרות טלוויזיה. הוא גילם את פליקס, אחיו של אנג'ל קלייר, במיני-סדרה "טס לבית דרברוויל" משנת 2008, ושיחק בתפקיד ליונל, הבן המנוכר של לוגן מאונטסטיוארט בהפקה "Any Human Heart" מ-2010. ב-2012 גילם סקינר את ג'ולי, אחד מהסטודנטים המהפכנים, בסרט "עלובי החיים".

ב-7 באוקטובר 2013 פורסם שסקינר יופיע בתפקיד לואיס קרותרס במחזמר "אמריקן פסיכו" בתיאטרון אלמיידה. הוא השתתף עם הקאסט הלונדוני גם באלבום שיצא ב-2016.

במקביל להופעותיו ב"אמריקן פסיכו" שיחק סקינר גם בסדרה הקומית "W1A", בה גילם את דמותו של ויל האמפריז, צעיר חסר כישרון אבל חביב שמתקבל כמתמחה ל-BBC. העונה הראשונה של הסדרה יצאה ב-2014 והעונות הבאות שודרו בערוץ BBC2 ב-2015 וב-2017.

ב-2014 המשיך סקינר להופיע הן בתיאטרון והן בטלוויזיה. הוא גילם את ד"ר ברנבי פורד בסדרה "גן החיות שלנו", שיחק בתפקיד קאמיל בעיבוד של הלן אדמונדסון למחזה "תרז ראקן" שהועלה בתיאטרון המלכותי בבאת', והופיע בתפקיד יפידחוב בתרגום של סיימון סטיבנס למחזה "גן הדובדבנים" בתיאטרון יאנג ויק. בקיץ 2015 חזר להופיע ביאנג ויק בתפקיד כפול במחזה "המשפט" בעיבודו של ניק גיל.

ב-10 בספטמבר 2015 לוהק סקינר לתפקיד אנווין טרווננס, חבר פרלמנט בעל שאיפות, בעונה השנייה של הסדרה "פולדארק" של ה-BBC. עוד באותה שנה השתתף סקינר בשתי סדרות קומיות. האחת "The Windsors", פרודיה על משפחת המלוכה, ששודרה בערוץ 4, בה גילם את הנסיך ויליאם. התוכנית השנייה הייתה "פליבג" בהפקת BBC3 ואמזון, בה שיחק בתפקיד החבר המסכן של הדמות הראשית.

ב-2017 כיכב סקינר בתפקיד סר ג'ורג' הווארד בעונה הראשונה של הסדרה "פרוצות" ששודרה לראשונה במרץ בערוצי ITV Encore והולו. עוד שיחק בתפקיד משנה בסרט "המפסטד שלי" לצדם של דיאן קיטון וברנדן גליסון.

ב-22 באוגוסט 2017 פורסם שסקינר לוהק לסרט "מאמא מיה 2", סיקוול לסרט "מאמא מיה!" משנת 2008. סקינר מגלם את דמותו של הארי הצעיר, הדמות שגילם קולין פירת' בסרט הראשון.

## פילמוגרפיה
### טלוויזיה

### קולנוע

## תפקידים בתיאטרון

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:בוגרי האקדמיה למוזיקה ולאמנויות הדרמה של לונדון
קטגוריה:שחקני תיאטרון אנגלים
קטגוריה:אנגלים שנולדו ב-1985
מרצדס-בנץ W120

**מרצדס-בנץ W120** (בגרמנית: **Mercedes-Benz W120**) היא מכונית סלון, 4 דלתות סדאן, אשר יוצרה על ידי חברת מרצדס-בנץ ה-גרמנית בין השנים 1953–1962. בנוסף, הדגם היה קרוי : "מרצדס-בנץ 180".

יוצרו 271,217 יחידות.

## תצורות "מרצדס-בנץ W120"
* סדאן - 4 דלתות
* קבריולה - 2 דלתות
* סטיישן

## דגמי "מרצדס-בנץ W120"
* "180"  (יוצרו בין השנים 1953-1957), יוצרו 52,186 יחידות
* "180a" (יוצרו בין השנים 1959-1957), יוצרו 27,353 יחידות
* "180b" (יוצרו בין השנים 1959-1961), יוצרו 29,415 יחידות
* "180c" (יוצרו בין השנים 1962-1961), יוצרו 9,280 יחידות
* "180D" (יוצרו בין השנים 1953-1959), יוצרו 116,485 יחידות
* "180Db" (יוצרו בין השנים 1959-1961), יוצרו 24,676 יחידות
* "180Dc" (יוצרו בין השנים 1962-1961), יוצרו 11,822 יחידות

## תמונות

קובץ:Mercedes-Benz 180 1955.jpg | מרצדס-בנץ W120, שנת 1955
קובץ:180er Cabrio Studie 1953.jpg | מרצדס-בנץ W120, דגם קבריולט, שנת 1953
קובץ:Mercedes-Benz W120 station wagon Binz Hannover Germany 01.jpg | מרצדס-בנץ W120, דגם סטיישן
קובץ:Mercedes-Benz W120 2014-09-07 13-51-10.jpg | מרצדס-בנץ W120
קובץ:Automobile à La Havane (14).jpg | מרצדס-בנץ W120
קובץ:Vintage car5.jpg |  מרצדס-בנץ W120, שנת 1953
קובץ:1953 Mercedes-Benz 180 (W 120) sedan (29009931566).jpg | מרצדס-בנץ W120, שנת 1953
קובץ:Mercedes-Benz 180 B 1961.jpg | מרצדס-בנץ W120, שנת 1961
קובץ:Classic Mercedes Benz 180 D. Light.jpg | מרצדס-בנץ W120, הוינקר בקדמת הכנף הקדמי

## ראו גם
* מרצדס-בנץ 260 D
* מרצדס-בנץ W105
* מרצדס-בנץ W111
* מרצדס-בנץ W153

## קישורים חיצוניים

* 
* 
* אתר מרצדס-בנץ העולמי
* אתר מרצדס-בנץ ישראל

## הערות שוליים

קטגוריה:מכוניות סלון
קטגוריה:מכוניות קבריולה
קטגוריה:מכוניות סטיישן
קטגוריה:דגמי מכוניות שהושקו ב-1953
W120
קטגוריה:כלי רכב גרמניים
קטגוריה:כלי רכב המיוצרים באוסטרליה
קטגוריה:כלי רכב המיוצרים בדרום אפריקה
צפון עזה (נפה)

**נפת צפון עזה** (בערבית: **محافظة شمال غزة**) היא אחת מנפות הרשות הפלסטינית. הנפה ממוקמת בצפון רצועת עזה, בגבול שלה עם ישראל.

על פי הלשכה הפלסטינית המרכזית לסטטיסטיקה נכון לשנת 2007, בנפה חיו כ־270,246 נפשות שחיו בכ־40,262 משקי בית. האוכלוסייה התרכזה ב־3 עיריות, 2 תת־נפות כפריות, ומחנה פליטים אחד.

לנפה חמישה מושבים במועצה המחוקקת הפלסטינית, וב־2006 החמאס זכה בכל המושבים.

## יישובים
יישובי הנפה לפי גודלם:

* ג'באליה (82,877 תושבים, עיר)
* בית לאהיא (59,540 תושבים, עיר)
* בית חאנון (32,187 תשבים, עיר)
* עיזבת בית חאנון
* אל-בדאוויה

בצפון הנפה על שטחי יישובים יהודים שפונו הוקם אום אל-נסר.

## מחנות פליטים
*מחנה הפליטים ג'באליה

## קישורים חיצוניים
* מפת יישובים ושכונות ברצועת עזה

## הערות שוליים

*
The Story of Us

"**The Story of Us**" (בעברית: "**הַסִּפּוּר שֶׁלָּנוּ**") הוא שיר שנכתב והוקלט על ידי הזמרת האמריקאית טיילור סוויפט לאלבום האולפן השלישי שלה, *[[Speak Now]]*. הוא הופק על ידי סוויפט לצד ניית'ן צ'פמן, השיר נשלח לרדיו בארצות הברית ב-19 באפריל 2011, כסינגל הרביעי מהאלבום. סוויפט כתבה את השיר בהשראת מקרה בו נתקלה בבן זוגה לשעבר בטקס פרסי המוזיקה CMT ב-2010 ובמשך האירוע שניהם ניסו להתעלם האחד מהשני.

השיר זכה בדרך כלל לביקורות מעורבות מצד המבקרים. לפני פרסום הסינגל, השיר הגיע למקום ה-41 במצעד הבילבורד הוט 100 ולמקום ה-70 בקנדה הוט 100. השיר נכנס מחדש לבילבורד הוט 100 במקום ה-98 לאחר שפורסם כסינגל.

הקליפ של השיר הופק על ידי נובל ג'ונס, אשר התקיים באוניברסיטת ואנדרבילט. הוא פורסם בבכורה ב-24 במאי 2011. גם הקליפ קיבל בעיקר ביקורות חיוביות מהמבקרים. "The Story of Us" בוצע בשידור חי במופע של אלן דג'נרס וכן היה חלק מהסט-ליסט של Speak Now World Tour. הביצועים מתוך סיבוב ההופעות נכלל באלבום ההופעה הראשון של סוויפט, *[[Speak Now World Tour – Live]]*. השיר קיבל את תואר הפלטינה בארצות הברית.

## רשימת השמעה
* **סינגל CD שיווקי - אוסטרליה**
# The Story of Us" – 3:36"
* **סינגל CD במהדורה מוגבלת - ארצות הברית**
# The Story of Us" – 4:25"

## ביקורת
כלפי השיר הופנו ביקורות חיוביות, תוך שברולינג סטון הוא דורג במקום ה-78 ברשימת "כל 206 השירים של טיילור סוויפט, לפי דירוג".

### רשימות כל הזמנים וסוף שנה

## הופעות חיות
סיבוב ההופעות של סוויפט, The Eras Tour, החל במרץ 2023 ובכל מופע סוויפט ביצעה שני שירי הפתעה. שירי הפתעה אלו מבוצעים במהלך מיני סט אקוסטי ואינם חוזרים על עצמם לאורך סיבוב ההופעות, למעט במקרה של טעויות במהלך הופעות. סוויפט הביעה את כוונתה לנגן שירים שונים בכל ערב כדי לספק חוויות ייחודיות למעריצים. "The Story of Us" בוצע באצטדיון אקרישור בפיטסבורג ב-17 ביוני 2023 יחד עם השיר "Seven".

## מיקומי שיא

## נתוני מכירות

## 

לאחר שחתמה על חוזה הקלטות חדש עם ריפבליק רקורדס החלה סוויפט להקליט מחדש את ששת אלבומי האולפן הראשונים שלה. ההחלטה באה בעקבות הסכסוכה עם מנהלה החדש של ביג משין רקורדס, סקוטר בראון, שרכש את זכויות המאסטרינג של יצירותיה. בהקלטות החדשות של אלבומיה הייתה לסוויפט בעלות מלאה על המאסטרינג.

"****" (בעברית: "**הַסִּפּוּר שֶׁלָּנוּ (גרסתה של טיילור)**") היא הקלטה חוזרת של "The Story of Us". היא יצאה לאור על ידי סוויפט ב-7 ביולי 2023, באמצעות חברת התקליטים ריפבליק רקורדס, ביחד עם שאר שירי **, ההוצאה החוזרת של אלבומה משנת 2010.

### מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי 2010
קטגוריה:סינגלים מ-2011
קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי טיילור סוויפט
קטגוריה:שירים שהופקו על ידי טיילור סוויפט
קטגוריה:שירים שהופקו על ידי נייתן צ'פמן
קטגוריה:וידאו קליפים שצולמו בארצות הברית
קטגוריה:שירי דאנס-פופ
קטגוריה:שירי פופ פאנק
קטגוריה:שירי פלטינה באוסטרליה
קטגוריה:סינגלים בהוצאת ביג משין רקורדס
דאף 44

**דאף 44** (בהולנדית: **DAF 44**), היא מכונית משפחתית קטנה שיוצרה בהולנד על ידי יצרנית הרכב **[[דאף (יצרן רכב)|דאף]]**, (ראשי התיבות שלה : "מפעל המכוניות של דורן" – Doorne’s Automobiel Fabrieken), בין השנים 1966–1974יוצרו 167,902 יחידות.

תאוצת דגם ה- "דאף 44" מ-0-80 קמ"ש היא 15 שניות.

על דגם המשאית הקלה דאף פוני שיוצרה בין השנים 1968-1969, הורכב מנוע ה- "דאף 44".

דגם ה-דאף קאלמר התבסס על דגם ה-"דאף 44".

## היסטוריה

דאף ידועה כמפעל המייצר משאיות, אבל  משנת 1958 עד שנת 1975 ייצרה כלי רכב משפחתיים קטנים. בין הרכבים שייצרה : דאף 600, דאף 750, דאף 30, דאף 33, **דאף 44**, דאף 45, דאף 46 ודאף 68. בשנת 1967 פיתחה את  ה"דאף 55", עם מנוע  מקורר מים, 4 צילינדרים 1,108 סמ"ק. מעצב המכוניות של דאף היה ג'ובאני מיקולטי, שעיצב מספר עצום של אבות־טיפוס.

בדצמבר 1972 יצרנית הרכב **[[וולוו]]** צברה נתח של 33 אחוזים מ- DAF, ובמאי 1975 עם השתלטות השוודים על דאף, נעלם השם דאף והפך לוולוו.

דאף ייצרה 816,000 מכוניות נוסעים.

## דגמים
* 2 דלתות - סדאן
* 2 דלתות - סטיישן
* 2 דלתות - טנדר

## תמונות

קובץ:DAF 44.jpg | דאף 44, סדאן 
קובץ:DAF 44 (October 2012 photo).jpg| דאף 44, סדאן
קובץ:DAF 44 Kombi (8892203338).jpg| דאף 44 סטיישן
קובץ:1974 daf 44 combi (1).jpg | דאף 44 סטיישן, שנת 1974
קובץ:1974 daf 44 combi.jpg| דאף 44 סטיישן (2 דלתות), שנת 1974
קובץ:DAF 44 Brandweer pic-002.JPG| דאף 44 - טנדר
קובץ:DAF 44 Brandweer pic-003.JPG| דאף 44 - טנדר
קובץ:Daf 44 registered October 1969 844cc.JPG| דאף 44, סדאן, שנת 1969
קובץ:DAF 44 Variomatic 844cc engine (26404138616).jpg| מנוע "דאף 44" 844 סמ"ק 


## ראו גם

## לקריאה נוספת
* דאף 44 - נתונים טכניים ( EN) DAF 44, classic-daf.nl. URL consultato il 16 dicembre 2016 (archiviato dall'url originale il 27 settembre 2007).)

## קישורים חיצוניים

## הערות שוליים

קטגוריה:מכוניות משפחתיות
קטגוריה:מכוניות סטיישן
קטגוריה:טנדרים
קטגוריה:דגמי מכוניות שהושקו ב-1966
44
קטגוריה:כלי רכב המיוצרים בהולנד
כלוב הזהב (תוכנית טלוויזיה הולנדית)

***כלוב הזהב*** (מהולנדית: ***De Gouden Kooi***), הייתה הקונספט המקורי והתוכנית המקדימה של האח הגדול. בשנת 2006 היא חזרה לחיים והפכה לפורמט נוסף של תוכנית ריאליטי.

הרעיון עבור *כלוב הזהב* נולד ב-4 בספטמבר 1997, במהלך סיעור מוחות אצל בית ההפקות* ג'ון דה מול הפקות*, שלוחה עצמאית של Endemol. המשתתפים היו ג'ון דה-מול עצמו, פטריק שולץ, בארט רומר ואחיו פול רומר. לאחר שג'ון דה מול עזב את Endemol הוא חידש את הפורמט המקורי בתחנת הטלוויזיה שלו- תחנת Talpa.

## פורמט
הדיירים מתגוררים בוילה. אם המתחרה מפסיד באתגרים השבועיים, הדיירים עם מספר הנקודות הנמוך ביותר יתמודדו עם הדחה אשר תיקבע על ידי המתחרים.

בכל שבוע דייר אחד מודח והשותפים בוחרים אדם אחד שיעזוב.

## ביקורת
הקונספט זכה לביקורת נוקשה. מאחר שאין מועמדות להדחה והצבעות כמו בבית האח הגדול, פסיכולוגים מניחים כי הטרדה ובריונות יהוו דרכים להיפטר מאחד היריבים וכך לקבל את הפרס, דבר שמספק דוגמה רעה עבור הנוער של הולנד. לפיכך, מורי סטון הבטיח להציג את *[[שופט (ספורט)|שופט]] בריונות*. המפיקים, מצידם, מצפים כי הדיירים יעזבו אם הם חווים געגועים לביתם או סיבוכים משפחתיים (מוות, לידה או מחלה).

### עירום
התוכנית ספגה ביקורת עקב העירום המוצג בה. המקלחות בכלוב הזהב הן שקופות לחלוטין, וכן קיימות מצלמות בתוכן. דבר זה גורם לכך שהמתמודדים מצולמים בעירום מלא, ומאחר שמדובר בשידור חי, לא מתקיימת כל צנזורה. כמו כן, נטען שהמתמודדים מוצגים טופלס באופן קבוע, ואף מקיימים יחסי מין אל מול המצלמות.

## קישורים חיצוניים
* 

קטגוריה:האח הגדול (טלוויזיה)
קטגוריה:סדרות טלוויזיה הולנדיות
דני סיידה

**דן (דני) סיידה** (נולד ב-י"ח בניסן ה'תשי"ט, 26 באפריל 1959) הוא פוליטיקאי ישראלי, שכיהן כחבר הכנסת בכנסת ה-20 מטעם מפלגת ש"ס וראש המועצה הדתית האזורית מרום הגליל, יו"ר ש"ס בהסתדרות.

## ביוגרפיה
סיידה נולד בכפר חושן (ספסופה), שירת בצה"ל והשתחרר בדרגת סמל ראשון. במשך כשני עשורים היה יושב ראש המועצה הדתית מרום הגליל. היה סגן ראש המועצה האזורית מרום הגליל ויו"ר הוועדה החקלאית.

סיידה נחשב מקורב לאריה דרעי ובשנת 2012, לקראת הבחירות לכנסת התשע עשרה, מונה על ידו ליועצו לענייני התיישבות וחקלאות.

בבחירות לכנסת העשרים שובץ במקום ה-14 ברשימת ש"ס לכנסת, אך המפלגה זכתה בשבעה מנדטים. לאחר התפטרותם מהרשימה של אברהם מיכאלי וחיים ביטון, ולאחר התפטרותם של השר אריה דרעי וסגן השר משולם נהרי מהכנסת במסגרת "החוק הנורווגי", ניצב סיידה במקום העשירי ברשימה. בספטמבר 2017 התפטר יגאל גואטה מהכנסת. בשל התפטרותם של רפאל ברנז ובועז ביטון הבאים לפניו ברשימת ש"ס, התמנה סיידה לחבר הכנסת ב-19 בספטמבר 2017; אולם יממה אחת בלבד לאחר התפטרות גואטה מהכנסת, התפטר מהממשלה סגן השר משולם נהרי שהיה אז בהפסקת חברות מהכנסת – ובהתאם להוראות החוק הנורווגי חזר לכהן כחבר הכנסת מן השורה – תוך תפיסת מקומו של סיידה. על כן, כהונתו הראשונה בכנסת הייתה הקצרה ביותר – יממה אחת שלוש שעות ו־35 דקות.

בינואר 2018 שלח מנכ"ל ש"ס מכתב מוכן מראש של התפטרות סיידה מרשימת ש"ס, ליו"ר הכנסת יולי אדלשטיין, אך בשל בעיה משפטית בדרך ההגשה, ההתפטרות לא נכנסה לתוקף.

לאחר הפסקת חברותו בכנסת של יצחק כהן במסגרת החוק הנורווגי נכנס סיידה בשנית לכנסת ב־22 בפברואר 2018. הוא כיהן עד תום הכנסת העשרים.

כיום, מכהן סיידה כיו"ר סיעת ש"ס במוסדות ההסתדרות.

## קישורים חיצוניים
* 
* אליעזר היון, ראיון: דני סיידא, מרום גליל, באתר איגוד בתי הכנסת העולמי, 3 בפברואר 2014
* 

## הערות שוליים

קטגוריה:חברי הכנסת מטעם ש"ס
קטגוריה:חברי הכנסת העשרים
קטגוריה:חברי הכנסת העשרים: חברי כנסת מכהנים במסגרת החוק הנורווגי
קטגוריה:ראשי מועצות דתיות בישראל
קטגוריה:צפת: חברי הכנסת
קטגוריה:מועצה אזורית מרום הגליל: אישים
קטגוריה:ישראלים שנולדו ב-1959
יוטא בקנטאור

**ι בקנטאור** (נקרא גם **גליזה 508.1**) הוא כוכב בולט בקבוצת הכוכבים קנטאור במרחק של קרוב ל-60 שנות אור ממערכת השמש עם בהירות נראית מדרגה 2.73. הכוכב נמצא בחלק הצפוני של קבוצת קנטאור, מה שמאפשר לצפות בו מדרום אירופה והמזרח התיכון, אך אף על פי כן הוא לא קיבל שם משלו. במרחק זוויתי של כ-6.4 מעלות מדרום לכוכב, בערך על הקו המחבר אותו עם הכוכב ε בקנטאור נמצאת גלקסיית הרדיו קנטאור A (NGC 5128), כך שניתן להיעזר בו על מנת לאתרה. כשליש מעלה ממזרח-צפון-מזרח לכוכב נמצאת הגלקסיה NGC 5102.
## מאפיינים
ι בקנטאור הוא כוכב הסדרה הראשית לבן עם סיווג ספקטרלי A2 V, מסתו כפעמיים וחצי מסת השמש ורדיוסו כ-1.7 רדיוסי שמש. טמפרטורת פניו היא כ-8,600 קלווין והוא מאיר בעוצמה של למעלה מפי 20 מעוצמת ההארה של השמש באור נראה ומעט יותר מכך בצירוף הקרינה בתחום העל-סגול. מדידות בתחום התת-אדום מראות שאת הכוכב מקיפה דיסקה של חומר קר במרחק של כ-6 יחידות אסטרונומיות והועלתה השערה שבתוכה נוצרים כוכבי לכת, אך לא נמצאו ראיות לקיומו של כוכב לכת כזה. המתכתיות של ι בקנטאור נמוכה יחסית לזו של השמש ושכיחות היסודות הכימיים הכבדים מהליום בו היא כשליש מזו של השמש.

לכוכב תנועה עצמית גדולה יחסית של כרבע שניית קשת בשנה ולעומת זאת מהירותו הרדיאלית היא כמעט 0, כך שלמעשה הוא נע במהירות של כ-30 קילומטר בשנייה בכיוון ניצב לקו הראייה אליו. בשל קרבתו הכוכב נכלל בקטלוג גליזה לכוכבים קרובים.

## קישורים חיצוניים
* ι בקנטאור באתר של ג'ים קלר
* 

## הערות שוליים

קטגוריה:כוכבי הסדרה הראשית מסוג A
קטגוריה:קבוצת הכוכבים קנטאור
קטגוריה:קטלוג גליזה
גנשובקה

[250px|ממוזער|שמאל|אסירים יהודים ואנשי [ארמייה קריובה לאחר שחרור המחנה]]
**גנשובקה** (בפולנית: **Gęsiówka**) היה מחנה ריכוז גרמני בוורשה הכבושה בשנים 1943-1944.

## היסטוריה
מחנה גנשובקה הוקם בקיץ 1943 בוורשה כשלוחה של מחנה מיידנק. המחנה הוקם בשטח בו שכן גטו ורשה עד להחרבתו על ידי הגרמנים במרד גטו ורשה באפריל-מאי 1943. כחודשיים לאחר הקמת המחנה הועברו אליו מאושוויץ קבוצות של אסירים יהודים. אסירים יהודים אלה עבדו בפירוק הריסותיו של גטו ורשה ובהכנתם לשימוש כחומרי בניה. לשם כך בחרו הגרמנים להעביר מאושוויץ אסירים שאינם פולנים, וזאת כדי שאסירים אלה לא יוכלו לדבר עם תושבי המקום ולחבור אליהם נגד הגרמנים. רובם של אסירים אלה גורשו לאושוויץ מיוון, בהם רבים מסלוניקי.

לפני מלחמת העולם השנייה, גנשובקה היה בית כלא צבאי של הצבא הפולני ברחוב Gęsia (כיום רחוב אנילביצ'ה), ליד ההצטלבות עם רחוב אוקופובה ובית הקברות היהודי ברחוב אוקופובה. החל משנת 1939, עם הכיבוש הגרמני של פולין, הוא הפך למחנה חינוך מחדש של משטרת הביטחון הגרמנית (Arbeitserziehungslager der Sicherheitspolizei Warschau).

ב-1943 הפך הכלא למחנה ריכוז, בעיקר לאסירים יהודים ממדינות אחרות מלבד פולין, בעיקר מיוון והונגריה. במהלך הפעלתו, המחנה, המכונה מחנה הריכוז ורשה, הכיל כ-8,000–9,000 אסירים, שעסקו בעבודות כפייה. על פי ההערכות, 4,000 עד 5,000 אסירים מתו במחנה, במהלך צעדת המוות מהמחנה, במהלך מרד ורשה ותוך כדי מסתור לאחר המרד.

גנשובקה הוא כיום האתר של מוזיאון פולין לתולדות יהודי פולין.

האסירים היהודים מיוון לא היו רגילים לאקלים הקר של פולין, ולאחר כשנה במחנה נספו מחציתם, כ-800 איש, בקור, ברעב ובמחלות. עקב כך הועברו באביב 1944 לגנשובקה יהודים הונגרים וכן יהודים אחרים מאושוויץ. ביולי 1944, עם התקרבות הצבא האדום לוורשה, פונה מחנה גנשובקה מחלק מאסיריו, ואלה הועברו למחנה דכאו במסע רגלי שבו נספו רבים מהם.

## מרד ורשה
מחנה גנשובקה שוחרר במרד ורשה באוגוסט 1944 על ידי קבוצה של המחתרת הפולנית ארמייה קריובה, בה לחמה פלוגת יהודים בפיקודו של שמואל קניגסוויין, במסגרת גדוד בפיקודו של פליקס צ'יווינסקי, לימים חסיד אומות העולם.

רק שני לוחמים פולנים נהרגו בהתקפה. ניצלו ממוות בטוח 348 אסירים יהודים כשירים שהוחזקו על ידי הגרמנים לאחר חיסול גטו ורשה ב-1943, ונשארו מאחור לאחר פינוי רוב האסירים במחנה גנשובקה ביולי 1944.

רבים מהאסירים היהודים הצטרפו לשורות המורדים, ורובם נהרגו בתשעת השבועות הבאים של הלחימה, וכך גם רוב משחרריהם (גדוד "זוסקה" איבד 70% מחבריו במרד).

## קישורים חיצוניים

* מידע על מחנה גנשובקה באתר יד ושם
* מידע נוסף על מחנה גנשובקה באתר יד ושם 
* אסירים יווניים מאושוויץ בגנשובקה, בעת עבודות פינוי בגטו ורשה, באתר יד ושם

## הערות שוליים

קטגוריה:ורשה: מבנים
קטגוריה:מחנות ריכוז בפולין
הוטוויר

**הוטוויר** (באנגלית: **Hotwire**) הוא אתר אינטרנטי להזמנת כרטיסי טיסה, חדרי מלון, השכרת רכבים וחבילות תיירות במחירים מוזלים על בסיס מלאי שלא נמכר בחברות השונות.

מטה החברה נמצא בסן פרנסיסקו. הוטוויר היא חלק מתאגיד אקספידיה, חברה ציבורית הנסחרת בנאסד"ק.

## היסטוריה
הוטוויר הוקמה בשנת 2000 על ידי גרג ברוקווי, אריק גרוס, קרל פטרסון וספנסר רסקוף בשיתוף עם 6 חברות תעופה מרכזיות: אמריקן איירליינס, נורתווסט איירליינס, דלתא איירליינס, יונטייטד איירליינס, אמריקן איירליינס וקונטיננטל איירליינס. החברה מומנה על ידי קרן הון סיכון פרטית בהשקעה ראשונית של 75 מיליון דולר. בתחילת דרכם, שם הקוד לשירות של הוטוויר היה ״שד סגול״.

בספטמבר 2003, חברת InterActiveCorp (IAC) הודיעה על רכישת הוטוויר במחיר של 663 מיליון דולר. בתחילת דרכה, הוטוויר מכרה כרטיסי טיסה בלבד, אך עם התרחבותה החלה למכור בנוסף לינה במלונות והשכרת רכבים.

## שיטות עבודה ותפעול
הוטוויר מציעה כרטיסי טיסה, חדרי מלון ורכבים שכורים אשר לא נמכרו.

לדוגמה, אם לרשת מלונות מסוימת יש עדיין מלאי גדול של מקומות לינה לקראת מועד ההזמנה, הוטוויר יציעו חלק ממקומות לינה אלו במחירים מוזלים. החברות אשר עובדות עם הוטוויר מזרימות לה את המידע הזה וכך הוא מוצג באתר. הוטוויר לא מציגים לגולשים את החברה שמציעה את המחירים המוזלים כדי שהיא לא תתחרה בינה לבין עצמה במקומות אחרים בהם המוצרים שלה נמכרים. שיטת מכירה זו נקראת ״Opaque״. שיטה זו מאפשרת להוטוויר למכור מוצרים שבלעדיה יכולים לא להמכר בכלל.

## שיטות קידום מכירות
בדומה לרשת הסכם השותפים של ענקית הנסיעות אקספדיה
גם לחברת הוטוויר עצמה יש תוכניות שותפים. בדרך זה מציעה החברה מגוון אפשרויות לקידום המוצרים שלה. הראשונה היא שימוש במנוע החיפוש של הוטוויר באתרים מורשים אחרים והשנייה היא הפניה לאתר דרך כתבות, סקירות או אתרים העוסקים בעולמות התיירות.

## הנהלה וחברה
קרל פטרסון, אחד ממייסדי הוטוויר, היה המנכ״ל הראשון של החברה. בתחילה החברה מנתה 4 עובדים אך תוך מספר חודשים החברה גדלה ובהמשך העסיקו מעל ל-300 עובדים.

## קישורים חיצוניים

* 

## הערות שוליים

קטגוריה:אתרי אינטרנט אמריקאיים
קטגוריה:אתרי אינטרנט שהושקו ב-2000
שיאי עולם באתלטיקה

[ממוזער|[יוסיין בולט שובר את שיא העולם בריצת 100 מטר באליפות העולם שנערכה בברלין 2009]]
**שיאי עולם באתלטיקה** מאושרים על ידי התאחדות האתלטיקה הבין-לאומית, והם כוללים את רשימת התוצאות הטובות ביותר (שיא עולם) שהושגו אי־פעם במקצועות האתלטיקה.

## שיאי עולם באצטדיון
עדכני ל-6 ביולי 2025
### ריצות והליכות

### ריצת שליחים מעורבת (2 אתלטיות ו-2 אתלטים)

#### שיאי נשים במרוצי כביש
בשנת 2011, התאחדות האתלטיקה הבינלאומית קבעה כי שיאי נשים במרוצי כביש יוכרו רק בריצות בהשתתפות נשים בלבד. ההחלטה עוררה מחאה בעיקר בבריטניה, מפני שהיא גרמה לכך ששיאה של פאולה רדקליף בריצת מרתון מ-2003 לא יוכר, ובמקום תוכר תוצאה שהיא קבעה ב-2005. בעקבות זאת, בחודש נובמבר אותה שנה החליטה התאחדות האתלטיקה הבינלאומית על הכרה בשני סוגים של שיאים: אחד בריצות בהן גברים ונשים מוזנקים באותו הזמן ומתחרים ביחד (Mixed Gender) והשני בריצות בהן נשים רצות לבד (Women Only).

### מקצועות השדה
עדכני ל-15 בספטמבר 2025

## שיאי עולם באולם
עודכן לאחרונה ב-28 בפברואר 2025 
### ריצות והליכות

### מקצועות השדה

## ראו גם
* אתלטיקה במשחקים האולימפיים
* אליפות העולם באתלטיקה
* אליפות העולם באתלטיקה באולם
* שיאי אירופה באתלטיקה
* אליפות אסיה באתלטיקה
* אליפות אפריקה באתלטיקה
* שיאי ישראל באתלטיקה

## קישורים חיצוניים
* שיאי עולם באתלטיקה, באתר התאחדות האתלטיקה הבין-לאומית

קטגוריה:רשימות בנושא ספורט
קטגוריה:שיאים באתלטיקה
דאף פוני

**דאף פוני** (באנגלית: **DAF Pony**) הוא טנדר מטען אשר יוצר על ידי יצרנית הרכב **[[דאף (יצרן רכב)|
דאף]]** ההולנדית בין השנים 1968–1969.

יוצרו 700 יחידות בלבד.

## דאף פוני
דגם "דאף פוני" פותח בעקבות מכרז כושל של צבא ארצות הברית. בדגם ה"דף פוני" הורכב מנוע 2 הצילינדרים אשר הורכב בדגם הדאף 44.

תאוצת דגם ה"דאף פוני" מ-0-50 קמ"ש היא 12 שניות.

## תמונות

קובץ: DAF 1010 (1969), Dutch licence registration BE-60-08 pic2.JPG| דאף פוני, שנת 1969
קובץ:DAF Pony (1963) - Flickr - FaceMePLS.jpg| שלדת דאף פוני (אב טיפוס משנת 1963)
קובץ:Daf01.jpg | שלדת דאף פוני


## ראו גם
* דאף (יצרן רכב)
* דאף 44
* דאף 46
* דאף 55
* דאף 66
* דאף 600
* דאף A10
* דאף קאלמר
* דאף YA-66
* דאף MB200
* דאף 2600
* דאף 2800/3300/3600

## לקריאה נוספת
*  משאיות דאף משנת  1949 (DAF Trucks Since 1949)

## קישורים חיצוניים

* דאף פוני-טנדר (4:03 דקות), יו-טיוב
* דאף פוני (4:40 דקות), יו-טיוב

## הערות שוליים

קטגוריה:טנדרים
קטגוריה:דגמי מכוניות שהושקו ב-1968
פוני
קטגוריה:כלי רכב המיוצרים בהולנד
טליסמאן (מוזיקאי)

**טל בן נון** (נולד ב-30 במאי 1991), הידוע בשם הבמה **טליסמאן**, הוא ראפר, זמר ומפיק מוזיקלי ישראלי.

## ביוגרפיה
טל בן נון נולד בלוס אנג'לס לאמנית מירית בן נון ועלה עם משפחתו לישראל בגיל ארבע וגדל במושב בית חנניה. בתיכון למד בבית הספר המשותף "חוף הכרמל" שבמעגן מיכאל ושירת בצה"ל כנהג.

כנער נהג לכתוב ולהקליט שירים באופן חובבני. מקור הכינוי "טליסמאן" הוא במילה האנגלית Talisman, שפירושה קמע, ומשתלבת עם שמו הפרטי טל.

לקראת סוף שירותו הצבאי הכיר את הראפר איזי והחל להופיע איתו כזמר ליווי שלו. ב-2014 הוציאו סינגל בביצוע משותף. בשנה זו הקליט עם הראפר רון נשר את השיר צ'אק נוריס.

ב-2015 הוא הוציא את השירים "עד המדבר" (עם די ג'יי אונלי ועומרי סבח), ב-2016 את "לאן שהרוח תיקח" וב-2017 את "זנזיבר". בשנת 2017 הוציא גם את "שלוק מקצב", דואט עם מאור אדרי.

בן נון נבחר בשנת 2017 לפריצת השנה במצעד הפזמונים השנתי של גלגלצ ואתר וואלה.

בפברואר 2018 הוציא יחד עם הזמר פאר טסי שיר בשם "מאושרים" שהפך ללהיט ענק והיה בראש מצעדי ההשמעות.

ביוני 2019 כתב יחד עם ג'וני גולדשטיין ליהונתן מרגי את השיר "אני לא אני".

באוגוסט 2019 הוציא סינגל ראשון מתוך אלבום חדש, "ערב רומנטי" יחד עם הזמר אור בר השיר זכה להצלחה רבה
ב- אוקטובר הוציא את הסינגל השני, "ורד שחור", יחד עם הזמר ים רפאלי.

בספטמבר 2019 יצא מיני-אלבומו הראשון של יהונתן מרגי, "מה יהיה", עבורו כתב שני שירים, "מדגסקר" ו"אסור".

בפברואר 2020 הוציא את הסינגל השלישי מתוך אלבומו החדש, "בית שנשבר". במאי 2020 הוציא יחד עם הזמר הראל סקעת את השיר "רוצה לחזור", השיר זכה להצלחה רבה, תוך שהגיע למקום השביעי במצעד השבועי של מדיה פורסט. בפברואר 2021 יצא השיר פסקול חיי של עומר אדם שכתב הלחין והפיק טליסמאן ביחד עם גלעד מרקוביץ', השיר זכה להצלחה רבה גם הוא. בשנת 2022 הוא ביחד עם רביב כנר הוציאו שיר "בנקודה שבה נגמר האור".

ב-30 בנובמבר 2022, שינה את שם הבמה שלו ל"טליס" והוציא אלבום הנושא את שם זה, בו הוא מדבר בפן אישי יותר על חייו, ילדותו, הוריו והאזור בו גדל. באלבום שיתף פעולה עם האמנים השרוף, איתן דרמון וזי קיי. לאחר שנה החזיר את שם הבמה שלו ל"טליסמאן".

ב-7 באפריל 2025 הוציא את הסינגל "מעזה ועד לבנון".

## חיים אישיים
טליסמאן ניהל מערכת יחסים עם הזמרת שירה מרגלית במשך כשנתיים וחצי. ב-29 באוקטובר 2018 הועלה בערוץ היוטיוב של שירה מרגלית השיר "בא והולך" שאותו כתב והלחין עם מרגלית עצמה. בדצמבר 2019 נפרדו ולאחר מכן הוא הוציא את השיר "בית שנשבר" שמדבר על היחסים שלהם.

טליסמאן מתגורר בחדרה.

## דיסקוגרפיה
### אלבומי אולפן
* 2022: טליס

## קישורים חיצוניים

* 
* אלין שמחון כמו שהוא: טליסמאן בסינגל חדש ומפתיע, באתר פרוגי, 14 במרץ 2017
* 

## הערות שוליים

קטגוריה:זמרים ישראלים
קטגוריה:ראפרים ישראלים
קטגוריה:ראפרים יהודים
קטגוריה:מפיקים מוזיקליים ישראלים
קטגוריה:מפיקי היפ הופ ישראלים
קטגוריה:ישראלים ילידי ארצות הברית
קטגוריה:בוגרי בית הספר משותף חוף הכרמל
קטגוריה:בית חנניה: אישים
קטגוריה:חדרה: אישים
קטגוריה:אמנים ישראלים הידועים בשם במה
קטגוריה:חדרה: מוזיקאים
קטגוריה:ישראלים שנולדו ב-1992
קווין פריזנביכלר

**קווין פריזנביכלר** (בגרמנית: **Kevin Friesenbichler**; נולד ב-6 במאי 1994) הוא כדורגלן אוסטרי המשחק כחלוץ בקבוצת ריגה פוטבולה סקולה.

## קריירת מועדונים

כיליד העיירה וייז, פריזנביכלר הצטרף לקבוצת הילדים של המועדון המקומי SC וייז בגיל 5. ב-2008, עבר למחלקת הנוער של אוסטריה וינה הבכירה. אחרי שנה אחת בווינה, עבר למחלקת הנוער של אדמירה מודלינג. לאחר עונה אחת בלבד, ב-2010, עזב את אוסטריה לאחר שעבר לקבוצת הנוער של מועדון הפאר הגרמני באיירן מינכן. באיירן שילמה עבורו סכום גבוה יחסית לשחקן בן 16, כאשר רכשה את שורותיו תמורת 500,000 אירו. בקבוצת הנוער של באיירן מינכן עד גיל 19, כבש 27 שערים ב-37 הופעות.

אחרי 3 עונות ומספרים איכותיים בקבוצות הנוער, פריזנביכלר קודם לקבוצת המשנה הבוגרת של המועדון, ששיחקה בליגות הנמוכות החצי-מקצועניות בגרמניה. לאחר עונה ראשונה פושרת, פרץ בעונתו השנייה בקבוצה בכירה, 2013-2014, כבש 15 שערים ב-22 משחקי ליגה, כאשר באיירן ב' סיימה בראשות טבלת הליגה הגרמנית הנמוכה. ב-22 במאי 2014, עבר לאלופת ליגת העל הפורטוגלית דאז, בנפיקה ליסבון בהעברה חופשית. ב-26 ביולי 2014, הוא כבש את שערו הראשון בפורטוגל, במשחק הבכורה שלו עבור קבוצת המילואים של בנפיקה בו ניצחה 4-3 את קבוצת המילואים של המועדון ההולנדי אייאקס אמסטרדם.

ב-22 באוגוסט 2014, אחרי חודשיים בלבד בבנפיקה, פריזנביכלר הושאל למועדון הפולני לכיה גדנסק, למשך עונה אחת. משחקו הראשון בפולין, היה גם למשחק הבכורה המקצועני הראשון שלו ונערך ב-31 באוגוסט 2014, בתיקו 3-3 מול רוך חוז'וב, בו כבש גם את אחד משערי קבוצתו החדשה.

ב-22 ביולי 2015, פריזנביכלר הושאל לקבוצת נעוריו, אוסטריה וינה. משחקו הראשון בבונדסליגה האוסטרית עבור קבוצת נעוריו, שוחק ב-2 באוגוסט 2015, בניצחון 3-1 מול ריינדורף אלטאך. לאחר שנה בדיוק, נחתמה עסקת השאלה לעונה נוספת בקבוצה האוסטרית. ב-1 ביולי 2017, עבר רשמית לקבוצה. בשנת 2019 הושאל לוולפסברג.

## קריירה בינלאומית

ב-14 באוגוסט 2009, פריזנביכלר ייצג לראשונה את מולדתו, במשחק הנבחרת האוסטרית עד גיל 16 מול ליכטנשטיין. במשחק ניצחה אוסטריה 2-0 וקווין כבש צמד שערים. בהמשך, ייצג את אוסטריה גם בנבחרות הצעירות בשלל הגילאים עד גיל 21 אך לא התברג לנבחרת בוגרת.

## קישורים חיצוניים

קטגוריה:חלוצי כדורגל אוסטרים
קטגוריה:כדורגלנים אוסטרים
קטגוריה:כדורגלני באיירן מינכן
קטגוריה:כדורגלני בנפיקה ליסבון
קטגוריה:כדורגלני לכיה גדנסק
קטגוריה:כדורגלני אוסטריה וינה
קטגוריה:כדורגלני וולפסבורג
קטגוריה:כדורגלני שטורם גראץ
קטגוריה:אוסטרים שנולדו ב-1994
ספייקר B6

**ספייקר B6** (באנגלית: **Spyker B6**) היא מכונית קונספט בתצורת מכונית ספורט בעלת 2 דלתות, 2 מושבים, אשר יוצרה על ידי חברת ספייקר ההולנדית בשנת 2013.

דגם ה"ספייקר B6" הוצג לראשונה בתערוכת הרכב הבינלאומית של ז'נבה באפריל 2013, בתצורת רודסטר. המכונית הוצגה בגרסת קבריולה או בגרסה עם גג קשיח שקוף.

## תמונות

קובץ:Geneva MotorShow 2013 - spyker B6 Venator sign.jpg| לוגו היצרן חברת **Spyker Cars** על קדמת דגם **ספייקר B6**
קובץ:Geneva MotorShow 2013 - Spyker B6 Venator front.jpg | לוגו היצרן חברת **Spyker Cars** על קדמת דגם **ספייקר B6**


## לקריאה נוספת
* ספייקר B6) Paternity Quest: The Mystery Behind The Spyker B6". Jalopnik. 15 April 2013. Retrieved 22 April 2013).

## קישורים חיצוניים

* 
* ספייקר  B6 (2:09 דקות), יו-טיוב
* ספייקר  B6 - מבט לתוך הרכב (2:58 דקות), יו-טיוב

## הערות שוליים

קטגוריה:מכוניות ספורט
קטגוריה:מכוניות קבריולה
קטגוריה:מכוניות קונספט
קטגוריה:כלי רכב המיוצרים בהולנד
ולטר קאדוב

**ולטר קאדוב** (גרמנית: **Walther Kadow**, 29 בינואר 1860 - 31 במאי 1923) היה מורה בבית ספר גרמני שנרצח בידי רודולף פרנץ הס ושותפיו במאי 1923, ביער ליד העיירה פרכים. קאדוב היה חבר ארגון הימין מפלגת החירות העממית הגרמנית ונחשד בהסגרת הפעיל הלאומני הגרמני אלברט ליאו שלגטר לידי כוחות הכיבוש הצרפתיים ששלטו באותה עת בחבל הרוהר. שלגטר חוסל על ידי הצרפתים, ונחשב מאז בעיני הנאצים לקרבן שמת על מזבח נאמנותו למולדת. הס נידון לעשר שנות מאסר על רצח קאדוב אך שוחרר ב-1928 כחלק מחנינה כללית, בעוד שלמרטין בורמן, שותפו לדבר עבירה ותלמיד לשעבר של קאדוב, נפסקו 12 חודשי מאסר על חלקו ברצח.

לימים בורמן היה לראש לשכת הקנצלר במפלגה הנאצית ומזכיר אישי של אדולף היטלר. רודולף פרנץ הס מונה עם הזמן למפקד מחנה הריכוז וההשמדה אושוויץ.

## הערות שוליים

קטגוריה:קורבנות רצח בגרמניה
קטגוריה:גרמנים שנולדו ב-1900
קטגוריה:גרמנים שנפטרו ב-1923
מנחם אטלס

**מנחם אטלס** (נולד ב-7 בפברואר 1963) הוא כדורסלן עבר ומאמן כדורסל ישראלי. שיחק בעמדת הסנטר, גובהו 2.05.

## ביוגרפיה
נולד והתחנך בגבעתיים לאב עולה מגרמניה ואם ילידת ישראל. השני מבין ארבעה אחים. החל את דרכו בגיל 10 במכבי תל אביב, מאמנו הראשון היה פיני גרשון. 
בגיל 15 עד גיל 16 שיחק בהפועל רמת גן ומגיל 19 שיחק בליגה א' בקבוצת אס"א תל אביב. בעונת 1984/85 שיחק בליגת העל בכדורסל בקבוצת מכבי רמת גן. 
בשנים 1985 - 1987 שיחק בליגת המכללות בארצות הברית, וייצג את אוניברסיטת ג'ורג' וושינגטון, לצדם של הישראלים גלעד שמחוני ומוטי דניאל.
בשנים 1987 - 1992 שיחק בהפועל ירושלים ולאחר מכן המשיך את דרכו במכבי חיפה והוכתר לשחקן השישי של הליגה. בהמשך  שיחק בבני הרצליה, עמק יזרעאל ומכבי גבעת שמואל.

בין השנים 1989–1992 שיחק בנבחרת ישראל כשחקן בעמדה ארבע. 

אטלס הוא בעל תואר ראשון בחינוך גופני מטעם מכללת וינגייט ובעל תעודה להכשרת מאמני חדרי כושר, מטעם מנהל הספורט. 
משמש גם כמאמן כושר מוסמך וכדורסל מוסמך בכיר, מורה לחינוך מוסמך בכיר. מנחם הוא מטפל בילדים עם בעיות יציבה ומאמן כדורשת של חברת אלטשולר שחם.

## חיים פרטיים
אטלס נשוי לניקול ואב לשלושה. הוא אחיו של שחקן העבר תומר אטלס ומתגורר בקריית אונו.

## קישורים חיצוניים

* מנחם אטלס, באתר מנהלת ליגת העל בכדורסל

קטגוריה:כדורסלנים ישראלים בליגת המכללות בארצות הברית
קטגוריה:כדורסלני אוניברסיטת ג'ורג' וושינגטון
קטגוריה:כדורסלנים ישראלים
קטגוריה:כדורסלני מכבי עירוני רמת גן
קטגוריה:כדורסלני הפועל ירושלים
קטגוריה:כדורסלני מכבי חיפה
קטגוריה:מאמני כדורסל ישראלים
קטגוריה:בוגרי המכללה האקדמית בווינגייט
קטגוריה:גבעתיים: כדורסלנים
קטגוריה:ישראלים שנולדו ב-1963
דיסקוגרפיה של זארה לארסון

הזמרת והפזמונאית השוודית זארה לארסון הוציאה חמישה אלבומי אולפן, שישה מיני אלבומים, 37 סינגלים (כולל 7 כאמנית אורחת) ו-36 וידאו קליפים. חמישה סינגלים של לארסון הצליחו להגיע לראש המצעד של שוודיה, ארץ מולדתה, Uncover", "Lush Life" "Never Forget You", "Ain't My Fault" ,Symphony, כאשר שני הראשונים הגיעו לחמישייה הפותחת בנורווגיה, שוודיה, הולנד, בלגיה, דנמרק, ולעשירייה הראשונה בצרפת.

## אלבומי אולפן

## מיני-אלבומים

## סינגלים
### כאמנית סולו

### כאמנית אורחת

## שירים נוספים

## וידאו קליפים

לארסון, זארה